Craig Elvis

Craig wrth droed Pumlumon Fawr ar ochr ffordd yr A44, ger Eisteddfa Gurig, Ceredigion, yw Craig Elvis sydd â graffito arni yn darllen "ELVIS".

Un noson Mehefin ym 1962, John Hefin a David Meredith a baentiodd y gair "ELIS" yn goch ar gefndir gwyrdd i gefnogi Islwyn Ffowc Elis, ymgeisydd Plaid Cymru yn is-etholiad seneddol Sir Drefaldwyn. Ychydig o ddyddiau'n hwyrach cafodd y gair ei addasu i fod yn "ELVIS". Tybir taw un o selogion y canwr Americanaidd Elvis Presley a wnaeth, ac yn ôl y sôn roedd Islwyn Ffowc yn ddigon bodlon i gael ei enw ar yr un llwyfan â Brenin y Canu Roc. Erbyn heddiw mae'r graig yn cael ei hystyried yn deyrnged genedlaethol Cymru i Elvis Presley.

Paentiodd yr arlunydd Wynne Melville Jones ddarlun o Eisteddfa Gurig a'r graig. Cafodd copi ohono ei gyflwyno i gasgliad Graceland, hen gartref Presley sydd bellach yn amgueddfa ac archifdy iddo.

 Gweler hefyd 
 Cofiwch Dryweryn

 Cyfeiriadau 

Categori:Ceredigion
Categori:Cerrig
Categori:Graffiti